b'\n_START_ARTICLE_\nDarej II.\n_START_SECTION_\n\xc5\xbdivljenjepis\n_START_PARAGRAPH_\nKralja Artakserksa I. je po smrti 25. decembra 424 pr. n. \xc5\xa1t. nasledil sin Kserks II. Po mesecu in pol vladanja ga je umoril starej\xc5\xa1i brat Sogdijan (ali Secidijan). Njegov nezakonski polbrat Ohus, satrap Hikarnije, se je Sogdijanu uprl in ga po kratkem spopadu ubil in zatrl izdajstvo svojega brata Arsitesa, ki ga je hotel umoriti. Ohus se je preimenoval v Dareja. Gr\xc5\xa1ki viri ga pogosto imenujejo Darej Nothos \xe2\x80\x93 Pankrt. V \xc5\xa1tevilnih babilonskih tablicah iz Nipurja nista omenjena niti Kserkses niti Sogdijan. Dareju II. neposredno sledi Artakserks II._NEWLINE_O vladavini Dareja II. je malo znanega. Ksenofont ga omenja v uporu Medijcev leta 409 pr. n. \xc5\xa1t. Zgleda, da je bil precej odvisen od svoje \xc5\xbeene Parisatis. Ktezij v nekaj odlomkih omenja nekaj haremskih spletk, v katerih je Darej igral ne\xc4\x8dastno vlogo._NEWLINE_Dokler je bila mo\xc4\x8d Aten nedotaknjena, se Darej ni vme\xc5\xa1aval v gr\xc5\xa1ke zadeve. Ko so Atene leta 413 pr. n. \xc5\xa1t. podprle upor Amorga v Kariji, se je Darej na dogodek ni odzval. Ukrepal je \xc5\xa1ele potem, ko so Atene istega leta v bitki pri Sirakuzah do\xc5\xbeivele polom. Maloazijskima satrapoma Tisafernu in Farnabazu je ukazal, naj izterjata zapadle davke gr\xc5\xa1kih mest in za\xc4\x8del vojno z Atenami. Satrapa sta njegovo mo\xc4\x8d okrepila s sklenitvijo zavezni\xc5\xa1tva s Sparto. Darej je leta 408 v Malo Azijo poslal svojega sina Kira Mlaj\xc5\xa1ega z nalogo, da z vso silo izpelje vojno z Grki.\n_START_SECTION_\nSmrt\n_START_PARAGRAPH_\nDerej II. je po devetnajst letih vladavine leta 404 pr. n. \xc5\xa1t. umrl. Na prestolu ga je nasledil sin Artakserks II.'